Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«\_\_\_\_\_» \_\_\_\_\_\_\_\_\_\_\_\_\_\_\_ 2017 թվականի N \_\_\_\_\_-Ն

2017 ԹՎԱԿԱՆԻ ԸՆԹԱՑՔՈՒՄ ՍԵՎԱՆԱ ԼՃԻՑ ԲԱՑԹՈՂՆՎՈՂ ՋՐԻ՝ 170 ՄԼՆ Մ3 –Ը ԳԵՐԱԶԱՆՑՈՂ ՉԱՓԱՔԱՆԱԿԻ ՀԱՇՎԻՆ ԱՐՏԱԴՐՎՈՂ ԷԼԵԿՏՐԱԿԱՆ ԷՆԵՐԳԻԱՅԻ ՎԱՃԱՌՔԻՑ ԷՆԵՐԳԱՀԱՄԱԿԱՐԳԻ ԸՆԿԵՐՈՒԹՅՈՒՆՆԵՐՈՒՄ ԱՌԱՋԱՑՈՂ ԼՐԱՑՈՒՑԻՉ ՇԱՀՈՒՅԹԻ ՀԱՇՎԱՐԿՄԱՆ ԵՎ ՎՃԱՐՄԱՆ ԿԱՐԳԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷՆԵՐԳԵՏԻԿ ԵՆԹԱԿԱՌՈՒՑՎԱԾՔՆԵՐԻ ԵՎ ԲՆԱԿԱՆ ՊԱՇԱՐՆԵՐԻ ՆԱԽԱՐԱՐՈՒԹՅԱՆԸ ԱՐՏԱԲՅՈՒՋԵՏԱՅԻՆ ՀԱՇԻՎ ԲԱՑԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ

«Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» Հայաստանի Հանրապետության օրենքի 1-ին հոդվածով հաստատված ծրագրի 6-րդ գլխի 6.6 կետի դրույթի կատարումն ապահովելու նպատակով, ղեկավարվելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 1.2-րդ հոդվածի 1-ին մասի 16-րդ կետի «ա» ենթակետով և 15-րդ հոդվածի 9-րդ մասով Հայաստանի Հանրապետության կառավարությունը որոշում է.

1. Հաստատել՝ 2017 թվականի ընթացքում Սևանա լճից բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից «Միջազգային էներգետիկ կորպորացիա» փակ բաժնետիրական ընկերության և «Հայաստանի էլեկտրական ցանցեր» փակ բաժնետիրական ընկերության մոտ հասույթի և կատարված ծախսերի տարբերությունից առաջացող շահույթի (լրացուցիչ շահույթի) հաշվարկման և վճարման կարգը (այսուհետ՝ կարգ)՝ համաձայն հավելվածի:

2. Թույլատրել՝ Հայաստանի Հանրապետության էներգետիկ ենթակառուցվածքների և բնական պաշարների նախարարին՝ Հայաստանի Հանրապետության ֆինանսների նախարարության գանձապետական ստորաբաժանումում բացել անժամկետ արտաբյուջետային հաշիվ՝ սույն որոշման 1-ին կետում նշված կարգի (հավելվածի) համաձայն հաշվարկվող լրացուցիչ շահույթը այդ հաշվին վճարելու և սույն որոշման 3-րդ կետում նշված բյուջետային ելքերի նախահաշվով նախատեսված ծախսերի կատարման նպատակով:

3. Հայաստանի Հանրապետության էներգետիկ ենթակառուցվածքների և բնական պաշարների նախարարին՝ սույն որոշումն ուժի մեջ մտնելուց հետո երկամսյա ժամկետում Հայաստանի Հանրապետության կառավարություն ներկայացնել «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» Հայաստանի Հանրապետության օրենքի 2.4-րդ հոդվածով հաստատված Սևանա լճից ջրի բացթողնման տարեկան առավելագույն չափաքանակի փոփոխության վերաբերյալ ժամանակավոր ծրագրի (Հավելված 5) 3-րդ մասով սահմանված ուղղություններով նպատակային ներդրումների ծրագիրը և դրա իրականացման համար կատարվելիք բյուջետային ելքերի նախահաշիվը:

Հավելված

ՀՀ կառավարության 2017թ. \_\_\_\_\_\_\_\_\_\_

«\_\_\_»-ի № -Ն որոշման

ԿԱՐԳ

2017 թվականի ընթացքում Սևանա լճից բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից «Միջազգային էներգետիկ կորպորացիա» փակ բաժնետիրական ընկերության և «Հայաստանի էլեկտրական ցանցեր» փակ բաժնետիրական ընկերության մոտ հասույթի և կատարված ծախսերի տարբերությունից առաջացող շահույթի (լրացուցիչ շահույթի) հաշվարկման և վճարման

1. Սույն կարգով կարգավորվում են 2017 թվականի ընթացքում Սևանա լճից բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից «Միջազգային էներգետիկ կորպորացիա» փակ բաժնետիրական ընկերության և «Հայաստանի էլեկտրական ցանցեր» փակ բաժնետիրական ընկերության մոտ հասույթի և կատարված ծախսերի տարբերությունից առաջացող շահույթի (այսուհետ՝ լրացուցիչ շահույթ) հաշվարկման և վճարման կարգի հետ կապված հարաբերությունները:

2. Սևանա լճից 2017 թվականի ընթացքում բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից՝

1) «Միջազգային էներգետիկ կորպորացիա» փակ բաժնետիրական ընկերության մոտ յուրաքանչյուր հաշվարկային ամսում առաջացող լրացուցիչ շահույթը (**ՇՄԷԿi**) հաշվարկվում է հետևյալ բանաձևով՝

**ՇՄԷԿi = Էառi \* ՍԴՄԷԿi – Ծ1,**

որտեղ՝

**i-**նհամապատասխան հաշվարկային ամիսն է,

**Էառi**-ն i-րդ հաշվարկային ամսում Սևանա լճից լրացուցիչ բացթողնված ջրաքանակի հաշվին «Միջազգային էներգետիկ կորպորացիա» փակ բաժնետիրական ընկերության կողմից առաքված էլեկտրական էներգիայի քանակն է (կՎտժ),

**ՍԴՄԷԿi-**ն i-րդ հաշվարկային ամսվա համար Հայաստանի Հանրապետության հանրային ծառայությունները կարգավորող հանձնաժողովի կողմից «Միջազգային էներգետիկ կորպորացիա» փակ բաժնետիրական ընկերության համար երկդրույք սակագնային համակարգում սահմանված առաքվող էլեկտրաէներգիայի դրույքն է (դրամ/կՎտժ)՝ առանց ԱԱՀ-ի,

**Ծ1**-ն i-րդ հաշվարկային ամսում Սևանա լճից լրացուցիչ բացթողնված ջրաքանակի հաշվին արտադրված էլեկտրական էներգիայի վաճառքից «Միջազգային էներգետիկ կորպորացիա» փակ բաժնետիրական ընկերության մոտ առաջացող լրացուցիչ շահույթից հաշվարկվող շահութահարկի գումարն է (դրամ),

2) «Հայաստանի էլեկտրական ցանցեր» փակ բաժնետիրական ընկերության մոտ յուրաքանչյուր հաշվարկային ամսում առաջացող լրացուցիչ շահույթը (**ՇՀԷՑi**) հաշվարկվում է հետևյալ բանաձևով՝

**ՇՀԷՑi = Էառi \* (ՍԴՀր-5i – ՍԴՄԷԿi) – Ծ2,**

որտեղ՝

**ՍԴՀր-5i-**ն i-րդ հաշվարկային ամսվա համար Հայաստանի Հանրապետության հանրային ծառայությունները կարգավորող հանձնաժողովի կողմից «ԳԱԶՊՐՈՄ ԱՐՄԵՆԻԱ» փակ բաժնետիրական ընկերության շոգեգազային ցիկլով էլեկտրական էներգիա արտադրող «Հրազդան-5» կայանի համար երկդրույք սակագնային համակարգում սահմանված առաքվող էլեկտրաէներգիայի դրույքն է (դրամ/կՎտժ)՝ առանց ԱԱՀ-ի,

**Ծ2**-ն i-րդ հաշվարկային ամսում Սևանա լճից լրացուցիչ բացթողնված ջրաքանակի հաշվին արտադրված էլեկտրական էներգիայի վաճառքից «Հայաստանի էլեկտրական ցանցեր» փակ բաժնետիրական ընկերության մոտ առաջացող լրացուցիչ շահույթից հաշվարկվող շահութահարկի գումարն է (դրամ):

3. Սույն կարգի 2-րդ կետում նշված **Էառi** մեծությունը որոշվում է հետևյալ բանաձևով՝

**Էառi = ՋՍևանi \* 0.11 + ՋՀրազդանi \* 0.31 + ՋԱրգելi \* 0.66 + ՋԱրզնիi \* 0.27 + ՋՔանաքեռi \* 0.38 + ՋԵրևան1i \* 0.2 + ՋԵրևան3i \* 0.07 ,**

որտեղ՝

**ՋՍևանi-**նi-րդ հաշվարկային ամսում Սևանա լճից լրացուցիչ բացթողնված ջրաքանակն է (խորանարդ մետր),

**ՋՀրազդանi-**նi-րդ հաշվարկային ամսում Սևանա լճից լրացուցիչ բացթողնված և «Հրազդան» ՀԷԿ-ով անցած ջրաքանակն է (խորանարդ մետր),

**ՋԱրգելi-**նi-րդ հաշվարկային ամսում Սևանա լճից լրացուցիչ բացթողնված և «Արգել» ՀԷԿ-ով անցած ջրաքանակն է (խորանարդ մետր),

**ՋԱրզնիi-**նi-րդ հաշվարկային ամսում Սևանա լճից լրացուցիչ բացթողնված և «Արզնի» ՀԷԿ-ով անցած ջրաքանակն է (խորանարդ մետր),

**ՋՔանաքեռi-**նi-րդ հաշվարկային ամսում Սևանա լճից լրացուցիչ բացթողնված և «Քանաքեռ» ՀԷԿ-ով անցած ջրաքանակն է (խորանարդ մետր),

**ՋԵրևան1i-**նi-րդ հաշվարկային ամսում Սևանա լճից լրացուցիչ բացթողնված և «Երևան ՀԷԿ-1»-ով անցած ջրաքանակն է (խորանարդ մետր),

**ՋԵրևան3i-**նi-րդ հաշվարկային ամսում Սևանա լճից լրացուցիչ բացթողնված և «Երևան ՀԷԿ-3»-ով անցած ջրաքանակն է (խորանարդ մետր):

4. Սույն կարգի 3-րդ կետում նշված՝ «ՋՍևանi», «ՋՀրազդանi», «ՋԱրգելi», «ՋԱրզնիi», «ՋՔանաքեռi», «ՋԵրևան1i», «ՋԵրևան3i» մեծությունների վերաբերյալ տեղեկատվությունը յուրաքանչյուր հաշվարկային ամսվա համար մինչև հաջորդ ամսվա 20-ը «Միջազգային էներգետիկ կորպորացիա» և «Հայաստանի էլեկտրական ցանցեր» փակ բաժնետիրական ընկերություններին տրամադրում է Հայաստանի Հանրապետության էներգետիկ ենթակառուցվածքների և բնական պաշարների նախարարության ջրային տնտեսության պետական կոմիտեն:

5. Սույն կարգի 2-րդ կետի համաձայն «Միջազգային էներգետիկ կորպորացիա» և «Հայաստանի էլեկտրական ցանցեր» փակ բաժնետիրական ընկերություններում հաշվարկված լրացուցիչ շահույթը վճարվում է Հայաստանի Հանրապետության ֆինանսների նախարարության գանձապետական ստորաբաժանումում Հայաստանի Հանրապետության էներգետիկ ենթակառուցվածքների և բնական պաշարների նախարարության կողմից բացված արտաբյուջետային հաշվին մինչև հաշվարկային ամսվան հաջորդող ամսվա 30-ը:

ՏԵՂԵԿԱՆՔ-ՀԻՄՆԱՎՈՐՈՒՄ

«2017 թվականի ընթացքում Սևանա լճից բացթողնվող ջրի՝ 170 մլն մ3 –ը գերազանցող չափաքանակի հաշվին արտադրվող էլեկտրական էներգիայի վաճառքից էներգահամակարգի ընկերություններում առաջացող լրացուցիչ շահույթի հաշվարկման և վճարման կարգը հաստատելու և Հայաստանի Հանրապետության էներգետիկ ենթակառուցվածքների և բնական պաշարների նախարարությանը արտաբյուջետային հաշիվ բացելու թույլտվություն տալու մասին» ՀՀ կառավարության որոշման նախագծի վերաբերյալ

|  |  |
| --- | --- |
| **1.** | **Անհրաժեշտությունը, ընթացիկ իրավիճակը և խնդիրները** |
|  | «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» Հայաստանի Հանրապետության 2001 թվականի դեկտեմբերի 14-ի №ՀՕ-276 օրենքի (այսուհետ՝ օրենք) 6-րդ գլխի 6.6 կետի դրույթի համաձայն՝ 2017թ. ընթացքում Սևանա լճից բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից «Միջազգային էներգետիկ կորպորացիա» և «Հայաստանի էլեկտրական ցանցեր» ՓԲԸ-ների մոտ հասույթի և կատարված ծախսերի տարբերությունից առաջացող շահույթը (այսուհետ՝ լրացուցիչ շահույթը) ենթակա է վճարման «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 1.2-րդ հոդվածի 1-ին մասի 16-րդ կետի «ա» ենթակետին համապատասխան բացված արտաբյուջետային հաշվին և այդ միջոցները կարող են ծախսվել օրենքի 2.4-րդ հոդվածով հաստատված 2017թ. համար Սևանա լճից բացթողնման առավելագույն չափաքանակի փոփոխության վերաբերյալ ժամանակավոր ծրագրի 3-րդ մասով սահմանված ուղղություններով նպատակային ներդրումների իրականացման համար:  ՀՀ կառավարության սույն որոշման նախագծով.  . հաստատվում է 2017թ. ընթացքում Սևանա լճից բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից «Միջազգային էներգետիկ կորպորացիա» և «Հայաստանի էլեկտրական ցանցեր» ՓԲԸ-ների մոտ առաջացող լրացուցիչ շահույթի հաշվարկման և վճարման կարգը,  . թույլատրվում է ՀՀ էներգետիկ ենթակառուցվածքների և բնական պաշարների նախարարին՝ բացել արտաբյուջետային հաշիվ՝ լրացուցիչ շահույթը այդ հաշվին վճարելու,  . հանձնարարվում է ՀՀ էներգետիկ ենթակառուցվածքների և բնական պաշարների նախարարին` երկամսյա ժամկետում ՀՀ կառավարություն ներկայացնել օրենքի 2.4-րդ հոդվածով հաստատված ժամանակավոր ծրագրի (Հավելված 5) 3-րդ մասով սահմանված ուղղություններով նպատակային ներդրումների ծրագիրը և դրա իրականացման համար կատարվելիք բյուջետային ելքերի նախահաշիվը: |
| **2.** | **Կարգավորման նպատակը և բնույթը** |
|  | 2017թ. ընթացքում Սևանա լճից բացթողնվող ջրի՝ 170 մլն մ3–ը գերազանցող չափաքանակի հաշվին արտադրվող էլեկտրական էներգիայի վաճառքից «Միջազգային էներգետիկ կորպորացիա» և «Հայաստանի էլեկտրական ցանցեր» ՓԲԸ-ների մոտ լրացուցիչ շահույթի արդյունավետ տնօրինում: |
| **3.** | **Նախագծի մշակման գործընթացում ներգրավված ինստիտուտները և անձիք** |
|  | ՀՀ էներգետիկ ենթակառուցվածքների և բնական պաշարների նախարարություն: |

ՏԵՂԵԿԱՆՔ

«2017 թվականի ընթացքում Սևանա լճից բացթողնվող ջրի՝ 170 մլն մ3 –ը գերազանցող չափաքանակի հաշվին արտադրվող էլեկտրական էներգիայի վաճառքից էներգահամակարգի ընկերություններում առաջացող լրացուցիչ շահույթի հաշվարկման և վճարման կարգը հաստատելու և Հայաստանի Հանրապետության էներգետիկ ենթակառուցվածքների և բնական պաշարների նախարարությանը արտաբյուջետային հաշիվ բացելու թույլտվություն տալու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ

«2017 թվականի ընթացքում Սևանա լճից բացթողնվող ջրի՝ 170 մլն մ3 –ը գերազանցող չափաքանակի հաշվին արտադրվող էլեկտրական էներգիայի վաճառքից էներգահամակարգի ընկերություններում առաջացող լրացուցիչ շահույթի հաշվարկման և վճարման կարգը հաստատելու և Հայաստանի Հանրապետության էներգետիկ ենթակառուցվածքների և բնական պաշարների նախարարությանը արտաբյուջետային հաշիվ բացելու թույլտվություն տալու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա:

ՏԵՂԵԿԱՆՔ

«2017 թվականի ընթացքում Սևանա լճից բացթողնվող ջրի՝ 170 մլն մ3 –ը գերազանցող չափաքանակի հաշվին արտադրվող էլեկտրական էներգիայի վաճառքից էներգահամակարգի ընկերություններում առաջացող լրացուցիչ շահույթի հաշվարկման և վճարման կարգը հաստատելու և Հայաստանի Հանրապետության էներգետիկ ենթակառուցվածքների և բնական պաշարների նախարարությանը արտաբյուջետային հաշիվ բացելու թույլտվություն տալու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացման կամ նվազեցման վերաբերյալ

«2017 թվականի ընթացքում Սևանա լճից բացթողնվող ջրի՝ 170 մլն մ3 –ը գերազանցող չափաքանակի հաշվին արտադրվող էլեկտրական էներգիայի վաճառքից էներգահամակարգի ընկերություններում առաջացող լրացուցիչ շահույթի հաշվարկման և վճարման կարգը հաստատելու և Հայաստանի Հանրապետության էներգետիկ ենթակառուցվածքների և բնական պաշարների նախարարությանը արտաբյուջետային հաշիվ բացելու թույլտվություն տալու մասին» ՀՀ կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: